**Projektas**



**PANEVĖŽIO RAJONO SAVIVALDYBĖS TARYBA**

**SPRENDIMAS**

DĖL PANEVĖŽIO RAJONO SAVIVALDYBĖS TARYBOS 2015 M. RUGPJŪČIO 20 D. SPRENDIMO NR. T-153 „DĖL DIDŽIAUSIO LEISTINO PAREIGYBIŲ, FINANSUOJAMŲ IŠ SAVIVALDYBĖS BIUDŽETO, SKAIČIAUS BIUDŽETINĖSE ĮSTAIGOSE NUSTATYMO“ PAKEITIMO

2016 m. kovo 30 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Savivaldybės taryba n u s p r e n d ž i a:

1. Pakeisti didžiausio leistino pareigybių, finansuojamų iš savivaldybės biudžeto, skaičiaus biudžetinėse įstaigose, patvirtinto Savivaldybės tarybos 2015 m. rugpjūčio 20 d. sprendimu Nr. T-153 „Dėl didžiausio leistino pareigybių, finansuojamų iš savivaldybės biudžeto, skaičiaus biudžetinėse įstaigose nustatymo“, 31, 35, 36, 37, 40, 41 ir 42 eilutes ir jas išdėstyti taip:

|  |  |  |
| --- | --- | --- |
| Eil.  Nr. | Biudžetinės įstaigos pavadinimas | Didžiausias leistinas pareigybių (etatų) skaičius |
| 31. | Ėriškių kultūros centras | 8,5 |
| 35. | Naujamieščio kultūros centras-dailės galerija | 8 |
| 36. | Paįstrio kultūros centras | 9,25 |
| 37. | Raguvos kultūros centras | 7,25 |
| 40. | Šilagalio kultūros centras | 6,25 |
| 41. | Tiltagalių kultūros centras | 8,25 |
| 42. | Vadoklių kultūros centras | 6,25 |

2. Sprendimas įsigalioja 2016 m. balandžio 1 d.

Stasė Venslavičienė

2016-03-18

**PANEVĖŽIO RAJONO SAVIVALDYBĖS ADMINISTRACIJOS**

**PERSONALO ADMINISTRAVIMO SKYRIUS**

Panevėžio rajono savivaldybės tarybai

# **AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS TARYBOS 2015 M. RUGPJŪČIO 20 D. SPRENDIMO NR. T-153 „DĖL DIDŽIAUSIO LEISTINO PAREIGYBIŲ, FINANSUOJAMŲ IŠ SAVIVALDYBĖS BIUDŽETO, SKAIČIAUS BIUDŽETINĖSE ĮSTAIGOSE NUSTATYMO“ PAKEITIMO“ PROJEKTO**

2016-03-18

Panevėžys

**1. Projekto rengimą paskatinusios priežastys.**

Švietimo, kultūros ir sporto skyriaus siūlymai pakeisti patvirtintą didžiausią leistiną pareigybių skaičių ir perskirstyti pareigybes tarp kultūros įstaigų, atsižvelgiant į meno vadovų darbo krūvį, kolektyvų veiklą ir jų pasiekimus.

**2. Sprendimo projekto esmė ir tikslai.**

Šiuo sprendimo projektu siūloma pakeisti didžiausią leistiną pareigybių, finansuojamų iš Savivaldybės biudžeto, skaičių, patvirtintą Savivaldybės tarybos 2015 m. rugpjūčio 20 d. sprendimu Nr. T-153„Dėl didžiausio leistino pareigybių, finansuojamų iš savivaldybės biudžeto, skaičiaus biudžetinėse įstaigose nustatymo“ , kultūros įstaigose.

Ėriškių, Raguvos kultūros centruose sumažinti pareigybių skaičių, panaikinant meno vadovo pareigybės po 0,5 etato, Vadoklių kultūros centre – 0,75 etato.

Naujamiesčio kultūros centre-dailės galerijoje, Paįstrio ir Tiltagalių kultūros centre padidinti pareigybių skaičių, įsteigiant meno vadovo pareigybės po 0,5 etato, Šilagalio kultūros centre – 0,25 etato.

Ėriškių, Raguvos ir Vadoklių kultūros centruose sumažinus pareigybių skaičių, darbuotojai nebus nei atleidžiami, nei mažinamas darbo krūvis, nes šiuo metu minėtos pareigybės šiuose kultūros centruose yra neužimtos.

**3. Kokių pozityvių rezultatų laukiama.**

Pareigybių skaičiaus pakeitimas padės įstaigoms efektyviau vykdyti kultūrinę veiklą, plėsti meno kolektyvų paskirstymą teritoriniu principu.

**4. Galimos neigiamos pasekmės priėmus sprendimą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**5. Kokius galiojančius teisės aktus būtina pakeisti ar panaikinti, priėmus teikiamą projektą.**

Teisės aktų keisti ar naikinti, priėmus sprendimą, nereikės.

**6. Reikiami paskaičiavimai, išlaidų sąmatos bei finansavimo šaltiniai, reikalingi sprendimo įgyvendinimui.**

Sprendimo įgyvendinimui papildomo finansavimo nereikės, lėšos įstaigoms bus perskirstomos.

Sprendimo projektui nereikalingas antikorupcinis vertinimas.

Vedėja Stasė Venslavičienė